જેમાં ખાસ કરીને ગુજરાતના સુરત, વલસાડ, વાપી, ચીખલી, નડીયાદ તેમજ આસપાસના ગામોમાંથી અનેક પગપાળા યાત્રાસંઘ, ધૂનમંડળીઓ સાથે ભક્તજનો પૂજ્ય બાપાને ચરણે શીશ ઝુકાવવા આવી પહોંચ્યા હતા. . પુ. બાપાની જન્મજયંતિ હોઇ જલીયાણધામ વીરપુરમાં વીરપુર વેપારી મિત્ર મંડળ દ્વારા રોડ રસ્તાઓ તેમજ મેઈન બજારોમાં ધજા, પતાકા તેમજ રોશનીથી શણગારી દિવાળી કરતા પણ વિશેષ શણગાર કરવામાં આવ્યો છે, વેપારીઓ દ્વારા દુકાનો, હોટેલો તેમજ વીરપુરવાસીઓ દ્વારા ઘેર- ઘેર આસોપાલવના તોરણ, કેળના પાન, રંગબેરંગી ધજાપતાકા, આંગણે રંગોળી, દિવડાઓ તેમજ લાઈટ ડેકોરેશનથી સુશોભીત કરવામાં આવેલ છે.